CELEX: 62021TN0310
Language: mt
Date: 2021-06-02 00:00:00
Title: Kawża T-310/21: Rikors ippreżentat fit-2 ta’ Ġunju 2021 – Air Canada vs Il-Kummissjoni

19.7.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 289/48
            
         
      Rikors ippreżentat fit-2 ta’ Ġunju 2021 – Air Canada vs Il-Kummissjoni
      (Kawża T-310/21)
      (2021/C 289/65)
      Lingwa tal-kawża: l-Ingliż
      
         Partijiet
      
      
         Rikorrent: Air Canada (Saint Laurent, Quebec, il-Kanada) (rappreżentanti: T. Soames, I. Z. Prodromou Stamoudi, avukati, u T. Johnston, Barrister)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tordna l-Unjoni Ewropea, irrappreżentata mill-Kummissjoni, tagħti rimedju għad-dannu subit minn Air Canada minħabba n-nuqqas tal-Kummissjoni li tħallas l-interessi awtomatiċi u l-interessi komposti dovuti skont l-ewwel paragrafu tal-Artikolu 266 TFUE, sabiex tagħti effett lis-sentenza tas-16 ta’ Diċembru 2015, Air Canada vs Il-Kummissjoni (Kawża T-9/11) u għalhekk tħallas l-ammonti li ġejjin, skont it-tieni paragrafu tal-Artikolu 266 TFUE; l-Artikolu 268 TFUE u t-tieni paragrafu tal-Artikolu 340 TFUE:
                  
                              —
                           
                           
                              ammont daqs l-interessi awtomatiċi dovuti, jiġifieri, interessi fuq is-somma ta’ EUR 21 037 500,00bir-rata ta’ interessi tal-Bank Ċentrali Ewropew għat-tranżazzjonijiet ta’ ffinanzjar mill-ġdid tagħha fl-1 ta’ Novembru 2010 (jiġifieri, 1 %), miżjud bi 3.5 % għall-perijodu bejn l-10 ta’ Frar 2011 u t-8 ta’ Frar 2016, bi tnaqqis tad-dħul garantit diġà mħallsa ta’ EUR 468,540.80 li jirriżulta f’ammont ta’ EUR 4 264 896,70jew, fin-nuqqas ta’ dak, bir-rata ta’ interessi li l-Qorti Ġenerali jidhrilha xierqa;
                           
                        
                              —
                           
                           
                              ammont daqs l-interessi dovuti fuq is-somma ta’ EUR 4 264 896,70bir-rata awtomatika, għall-perijodu ta’ bejn id-9 ta’ Frar 2016 u d-data tal-applikazzjoni tal-interessi (4 ta’ Frar 2021) bir-rata ta’ interessi tal-Bank Ċentrali Ewropew għat-tranżazzjonijiet ta’ ffinanzjar mill-ġdid fl-1 ta’ Novembru 2010 (jiġifieri, 1 %), miżjud bi 3.5 %, li jirriżulta f’ammont ta’ EUR 958 550,14(jew, fin-nuqqas ta’ dan, bir-rata ta’ interessi u għall-perijodu taż-żmien li l-Qorti Ġenerali jidhrilha xierqa); u
                           
                        
                              —
                           
                           
                              ammont daqs l-interessi komposti dovuti fuq l-ammont ta’ interessi mhux imħallsa fuq is-somma dovuta fid-data tal-applikazzjoni għall-interessi (EUR 4 264 896,70+ EUR 958 550,14: EUR 5 223 446,84jew kull ammont ieħor li l-Qorti Ġenerali jidhrilha xierqa) għall-perijodu bejn il-5 ta’ Frar 2021 u d-data li fiha l-Kummissjoni tħallas lura lill-Air Canada l-ammonti ta’ interessi dovuti, bir-rata ta’ interessi tal-Bank Ċentrali Ewropew għat-tranżazzjonijiet ta’ ffinanzjar mill-ġdid fl-1 ta’ Novembru 2010 (jiġifieri, 1 %) miżjud bi 3.5 % jew, fin-nuqqas ta’ dak, għall-perijodu taż-żmien u bir-rata ta’ interessi li l-Qorti Ġenerali jidhrilha xierqa.
                           
                        
            
                  —
               
               
                  flimkien ma’ dan u/jew alternattivament tannulla d-Deċiżjoni kkontestata; u
               
            
                  —
               
               
                  tikkundanna lill-Kummissjoni għall-ispejjeż tar-rikorrenti.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka żewġ motivi.
      
                  1.
               
               
                  L-ewwel motiv ibbażat fuq il-fatt li l-Unjoni Ewropea hija responsabbli b’mod mhux kuntrattwali li tħallas ċerti somom b’interessi pendenti. Ir-rikorrenti tiddikjara li fit-8 ta’ Frar 2016 il-Kummissjoni ħallset lir-rikorrenti somma ta’ interessi biex tirrifletti “dħul garantit” fuq ħlas proviżorju mħallsa mir-rikorrenti fl-10 ta’ Frar 2011. Ir-rikorrenti tallega li d- “dħul garantit” ma rriflettiex is-somom dovuti lir-rikorrenti permezz ta’ interessi awtomatiċi. Għaldaqstant, ir-rikorrenti tallega li l-Kummissjoni aġixxiet bi ksur tal-Artikolu 268 TFUE u r-rikorrenti titlob digriet li jeħtieġ li l-Kummissjoni tħallas mill-ġdid l-interessi awtomatiċi u komposti.
               
            
                  2.
               
               
                  It-tieni motiv ibbażat fuq il-fatt li l-applikazzjoni għall-interessi ma kinitx preskritta u, għalhekk il-Qorti Ġenerali se tannulla d-Deċiżjoni tal-Kummissjoni tal-25 ta’ Marzu 2021 (1).
               
            
         (1)  Ref. Ares(2021)2113744 tal-25 ta’ Marzu 2021.